Sven Svensen

Artikkelen er om skolemannen Sven Svensen (1863–1943). Se annet sted for lokalhistoriker Sven Svensen (1856-1942) eller fylkesmann Sven Svensen (1904)
Sven Adolf Svensen (født 29. januar 1863 i Nevlunghavn, død 21. mai 1943 i Aker) var en norsk skolemann, ekspert på Martin Luther og kjent for sine bidrag skolelovene fra 1935.
Etter lærereksamen ved Asker seminar i 1881 var han lærer i Larvik, og i Gjerpen 1882-84 der han giftet seg med dattera til Johannes Nilssøn Skaar, som foreslo han måtte studere til examen artium, hvilket han gjorde 1886, og teologisk embedseksamen i 1892, også kalt cand.theol..  Så var Svensen lærer og skoleinspektør ved Aars og Voss' skole  1892-99 der han sammen med kollega Sigurd Bretteville Jensen ga ut sine første lærebøker basert på bibelen i 1897 og 1899. Han var så lærer i Trondheim 1899-1918 der han skrev byens historie (bare 40 sider) og lærebøker om grammatikk og sunnhet.  Den første norske grammatikk fra 1901 var bare 16 sider, men hadde i 1907 blitt 24 sider. I 1907 utkom et notat om komma-reglene, og i 1920 utkom Tider skola komma på 211 sider i Sverige basert på oversettelsen fra norsk. Fra 1918 var han skoleleder i Drammen (frem til 1934), der han skrev om kristentro og skolepolitikk. Med Mathilde Munch skrev han lesebøker på 20- og 30-tallet  der «sakprosatekstene er på enda sterkere retur, og skjønnlitteraturen dominerer, selv om det fortsatt er med tekster om natur, det nasjonale, historie og kristen tro».Han var også lokalpolitiker for Høyre, satt i formannskapet for Trondheim 1901-04 og i bystyret for Drammen 1919-34.


== Verv ==
Formann i Riksmålsforeningens råd
Kirke- og skolekomiteen, medlem 1922-24, formann 1925-36
Universitets- og fagskolekomiteen, kom som forsterkning i 1925, ved behandling av tillegg til lov om det teoloogiske menighetsfakultetet.


== Premier ==
St. Olavs Orden 1934 for å ha pensjonert seg


== Utgivelser og artikler ==

Sven Svensen, red. (1883). Forelæsninger af Gisle Johnson og Anton Chr. Bang. Kristiania. 
Sigurd Bretteville Jensen og Sven Svensen (1897). Bibelhistorie, nærmest til brug i middelskolen. Cammermeyers forlag.  [158 sider]
Sigurd Bretteville Jensen og Sven Svensen (1899). En liden bibelhistorie. Cammermeyers forlag.  [107 sider]
Sven Svensen (1901). Grammatik for folkeskolen. F. Bruns Bokhandel, Trondhjem.  [16 sider]
Sven Svensen (1903). Grammatik II. F. Bruns Bokhandel, Trondhjem.  [20 sider]
Martin Luther (1907).  Th. G. B. Odland og Sven Svensen, red. Dr. Martin Luthers lille katekismus med et utvalg av skriftsstede. Cappelen.  [72 sider. Basert på den tyske Der kleine katechismus]
Sven Svensen (1907). Trondhjem, byen og dens historie. Trondhjem.  [40 sider]
Sven Svensen (1907). Ordlister overensstemmende med den kongl. resolution av 19de februar 1907 og regler for den logiske bruk av komma. Trondhjem.  [14 sider, i 1910 utvidet til 16 sider. I 1920 utkom 6. utgave basert på reglene fra 1917.]
Sven Svensen (1912). «Den norske mission blandt zuluerne. Foredrag ved missionsuken i Trondhjem 1911». Den norske kirkes mission ved Schreuder. Traktater nr. 5. Nikolai Olsen, Kristiania.  27 sider
Sven Svensen, red. (1912). Salmer og sanger for folkeskolen. Trondhjems skolestyre.  [112 sider]
Ole Konrad Ribsskog og Sven Svensen (1914). Trondhjems folkeskole, en historisk fremstilling. Trondhjem.  [241 sider]
Halfdan Hopstock, Benjamin Lie og Sven Svensen (1914). Lærebok i sundhetspleie for folkeskolen. Steenske boktr., Kristiania.  [53 sider]
Sven Svensen (1917). Dr. Martin Luther og hans livsverk. Norli.  [53 sider]
Mathilde Munch og Sven Svensen (Syv bind utgitt 1921-30). Hjemme og ute. Steenske.   [På grunnlag av Pauss, Corneliussen og Ellefsens lesebok i morsmålet, illustrert av Olav Engebrigtsen]
Sven Svensen (1922). Vår kristentro fremstillet for barn efter Luthers lille katekisme. Drammen skolestyre/Lyche, Drammen.  [47 sider]
Sven Svensen (1922). Katekismeundervisning. Lyche, Drammen.  [155 sider]
Sven Svensen (1926). Kirkens historie, fortalt for hjem og skole. Lyche, Drammen.  [103 sider]
Sven Svensen (1927). Regnebok for tekniske aftenskoler og andre fortsettelsesskoler. Aschehoug.  [148 sider]
Sven Svensen (1928). Kristenlivet, efter den hellige skrift og Luthers katekisme. Lyche, Drammen.  [43 sider]
Sven Svensen, L. Koren og Andreas Jakobsen (1930). Den norske kirke 1930, et jubileumsskrift. Selskapet til kristelige andaktsbøkers utgivelse.  [324 sider]
Sven Svensen (1932). Bibelsoge. Aschehoug.  [148 sider]
Sven Svensen (1936). Drammens tekniske aftenskole 1886-1936. Skolen.  [81 sider]


== Referanser ==


== Eksterne lenker ==
(no) Sven Svensen hos Norsk senter for forskningsdata